Hafan > Pynciau > Addysg a sgiliau > Cyhoeddiadau > Grŵp Gorchwyl a Gorffen ar gyfer Adolygu Strwythur Gwasanaethau Addysg Grŵp Gorchwyl a Gorffen ar gyfer Adolygu Strwythur Gwasanaethau Addysg
Bydd yr Adolygiad Addysg hwn yn edrych ar y modd y caiff cyllid ar gyfer addysg yng Nghymru ei ddyrannu i ysgolion, colegau a phrifysgolion.
Mae'r dudalen hon yn cynnwys manylion y Grŵp Gorchwyl a Gorffen ar gyfer Adolygu Strwythur Gwasanaethau Addysg. Aeth y grŵp ati i ystyried a yw'r strwythurau addysg yn hybu ac yn cefnogi darparu gwasanaethau gwerth gorau i ddinasyddion Cymru, a bydd yn edrych ar y system gyfan dros y tymor hir. Roedd yn cydredeg â rhaglen yr Adolygiad o Adnoddau Rheng Flaen gan gysylltu â'r gwaith hwnnw a bod yn elfen o her allanol.
Sefydlodd y Gweinidog dros Blant, Addysg a Dysgu Gydol Oes Grŵp Gorchwyl a Gorffen ar gyfer Adolygu Strwythur Gwasanaethau Addysg i gydredeg â rhaglen yr Adolygiad o Adnoddau Rheng Flaen, gan gysylltu â'r gwaith hwnnw a seiliwyd i raddau helaeth ar y gweithgaredd oedd eisoes ar waith. Roedd y canlynol yn aelodau o'r Grŵp Gorchwyl a Gorffen:
Vivian Thomas (Pennaeth cyntaf Ysgol Gyfun Gŵyr a Phennaeth cyntaf Ysgol Gyfun Birchgrove. Cyn-gyfarwyddwr Corfforaethol Adran Addysg, Hamdden a Dysgu Gydol Oes Cyngor Bwrdeistref Sirol Castell-nedd Port Talbot ac ymgynghorydd arbenigol ar yr Adolygiad Strategol o addysg yng Ngogledd Iwerddon a gyhoeddwyd ym mis Rhagfyr 2006 ac a gadeiriwyd gan Syr George Bain).
Aelodau'r Grŵp:
Wil Edmunds OBE (cyn-Bennaeth Coleg Glannau Dyfrdwy a chyn-Gadeirydd ACCAC (Awdurdod Cymwysterau, Cwricwlwm ac Asesu Cymru));
Bethan Guilfoyle CBE (Pennaeth Ysgol Gyfun Treorci sydd ar hyn o bryd ar secondiad rhan-amser i adran addysg awdurdod lleol Rhondda Cynon Taf);
Dr Tim Williams (Sylfaenydd cwmni ymgynghorol Publicani sydd ar hyn o bryd yn gweithio ar brosiectau yn y DU ac Awstralia. Cyn-athro ac mae wedi cael ei alw i'r bar gan y Deml Fewnol, Llundain ac mae wedi gweithio i Undeb Cenedlaethol yr Athrawon);
Dr Brett Pugh (Prif Swyddog Addysg Cyngor Dinas Casnewydd ac mae ei brofiad blaenorol yn amrywio o fod yn ddarlithydd mewn Addysg Uwch a gweithio am 10 mlynedd fel Athro Ysgol Gynradd).
Aeth y grŵp ati i ystyried yr achos dros newid y strwythurau gwasanaeth presennol a'r trefniadau llywodraethu, gan ystyried yn benodol pa wasanaethau addysg:
y dylid eu cynnig ar lefel genedlaethol;
y dylid eu darparu ar lefel consortia rhanbarthol;
y dylid eu darparu ar lefel awdurdod lleol;
y dylid eu datganoli i ddarparwyr, gan gynnwys ysgolion neu glystyrau o ysgolion;
y dylid eu darparu ar y sail ofodol neu drefniadaethol orau bosibl arall.
Hefyd, gofynnwyd i'r grŵp glustnodi'r goblygiadau ar gyfer ariannu, cynllunio a llywodraethu gwasanaethau sy'n codi o'r pwyntiau uchod.
Cydgysylltodd y Grŵp ei waith gydag astudiaeth annibynnol y Gweinidog dros Gyfiawnder Cymdeithasol a Llywodraeth Leol ar ddarparu gwasanaethau sydd ar hyn o bryd yn cael eu darparu gan awdurdodau lleol Cymru.
Cyhoeddi Adroddiad yr Adolygiad o Strwythur Gwasanaethau Addysg [.pdf 70KB]
Enghreifftiau o Arferion Da mewn Addysg (Saesneg yn unig) [.doc 1.5MB]
Atebion i'r Llythyr Cais am Dystiolaeth Grŵp Gorchwyl a Gorffen Strwythur Gwasanaethau Addysg (Saesneg yn unig) [.doc 4.25MB]
Grŵp Gorchwyl a Gorffen ar gyfer Strwythur Gwasanaethau Addysg - Cais am Dystiolaeth - 19 Tachwedd 2010 [.pdf 109KB]
The Structure of Education Services in Wales - Independent Task and Finish Group Report (Saesneg yn unig) [.pdf 1MB]